Antón Borja

Jesús Antonio Borja Álvarez, Antón Borja izenarekin ezagunagoa (Bilbo, 1945eko martxoaren 10a - ibid, 2015eko ekainaren 16a) euskal ingeniari, ekonomialari eta unibertsitateko irakaslea izan zen, baita hainbat erakunderekin eta komunikabideekin kolaboratzaile ere.

Gaztaroa 
Bilbon jaioa, Escolapiosen ikasi zuen eta ondoren Ingeniaritza Eskola Teknikoan (‘Peritoak’) titulua lortu zuen Etxetxuan. 25 urte zituela urte batez Parisera joan zen, eta esperientzia hori asko markatu zuen pertsonalki. Bilbora itzulita goi mailako ingeniaritzako ikasketa bukatu zituen Kimikan espezializatuta, Bilboko ingeniaritza Goi Eskolan.

Lan eta esperientzia profesionala 
Lan munduko bere lehenengo urteetan Lanbide Heziketako irakasle gisa aritu zen Bilbon eta Euskal Herritik kanpoko zenbait ikastetxe eta institututan. Geroago Ingeniarien Elkargoan hasi zen lanean, Irala auzoan sortu zen Escurce Institutuko langileekin bat egiteko. Institutu horretan irakasle aritu zen urte batzuetan. 80ko hamarkadaren bigarren erdialdean Ekonomian doktore bihurtu zen eta Euskal Herriko Unibertsitateko (EHU-UPV) ekonomia irakasle gisa hasi zen lanean. Ekonomia Aplikatua I sailean integratu zen. Nagusiki Gizarte eta Komunikazio Zientzien Fakultatean lan egin zuen, baina baita Ekonomia eta Enpresa Zientzien Fakultatean, Kimikan eta Esperientzia ikasgeletan ere.

Laneko gaiak eta interesguneak 
Askotariko eta haien arteko hurbilak ziren lan-gaiak ikertu zituen, eta antzeko interesak dituzten pertsonekin eta erakundeekin kolaboratu zuen, gai horien inguruko argitalpenetan beren ikuspegia ere zabal zezaten.

Beste gai batzuen artean, honako hauek interesatu zitzaizkion: hezkuntza munduaren eta produkzioaren esparruaren arteko harremanak, sistema pedagogikoa eta hezitzailea, laneko arriskuen prebentzio-sistemak, enpresen lekualdaketa, 2008an hasitako krisi ekonomikoa, industria-politika eta burujabetza ekonomikoa.

Kolaborazioak 
Bere bizitzan zehar hezkuntza arloan lan egiten duten erakunde, sindikatu, alderdi politiko eta hainbat gizarte-erakunderekin lankidetzan aritu zen. Gaindegia fundazioan sorkuntzan eta kolaboratzen aritu zen, (Euskal Herriko ekonomia eta gizartearen inguruko ezagutza eta iritzia sustatzen dituen behatokia) eta baita Ekoneus Fundazioan ere, Kutxabank pribatizatzearen aurkakoa zen, eta finantza-erakunde publiko gisa iraunaraztearen aldekoa. Euskadiko Ekonomia eta Gizarte Kontseiluko (CES) aholkularia izan zen, baita Bizkaiko Batzar Nagusietako aholkularia ere BBKren asanbladetan.

Halaber, zenbait komunikabiderekin lankidetzan aritu zen, batez ere gai ekonomikoetan bere iritzia eskainiz. Batez ere lankidetzan aritu zen Gara, Rebelión eta EITB taldeko komunikabideekin.

Argitaratutako lanak 

 Relaciones entre formación y empleo : la educación técnico-profesional en Francia, Italia y Gran Bretaña. Gobierno Vasco (1990).
 Inserción y búsqueda de empleo. Con R. Herranz, J.R. Álvarez y M. Garmendia. Centro de Investigación , Documentación y Evaluación (1992)
 Cooperación Transfronteriza Euskadi-Aquitania. Aspectos políticos, económicos y de Relaciones Internacionales. Con Francisco Letamendia y José Luis de Castro. Universidad del País Vasco (1994).
 La construcción del espacio vasco-aquitano: un estudio multidisciplinar. Con Francisco Letamendia y Kepa Sudupe. Universidad del País Vasco (1998).
 Euskal Herria: año 1000, año 2000 (Historia, economía, ecología y cultura).Con J.L. Orella, E. Urtasun, K. Ravelli, A. Mendizabal, N. Jurado, A. Frías, I. Gil de San Vicente e I. Ortega. Basandere (2000)
 Ekonomia soziala en Euskal Herriko ekonomia de Yolanda Jubeto, Solange Mariluz y Mikel Zurbano (coordinadores). UEU. (2002)
 Qué futuro para la economía en Iparralde. Con Mikel Gómez Uranga en Acción colectiva hegoalde-iparralde de Francisco Letamendia (coord.) Fundamentos. (2006)
 Euskal Herriko ekonomiaren historia. Gaiak (2010).

Heriotza 
Unibertsitateko irakasle gisa erretiroa oso gertu zuela bat-batean eta ustekabean hil zen 2015eko ekainaren 16an, 70 urte zituela, bihotzeko baten ondorioz.

Erreferentziak

Ikus, gainera 

 Gaindegia

Kanpo estekak 

 Anton Borja in memorian. Bibliografia, bibliobidea, EHUko liburutegia.
 «'De Boca en Boca': Antón Borja sobre los 'culpables' de la crisis» Bideoa, www.eitb.eus . Noiz kontsultatua: 2019-12-26.
 Antón Borja: Apuntes para una estrategía económica vasca de futuro. Bideoa. 2013/10/23 . Noiz kontsultatua: 2019-12-26.
 Anton Borja: Debilidades y fortalezas del modelo socio-productivo vasco . Bideoa, Ipar Hegoa Fundazioa 2014-01-07 Noiz kontsultatua: 2019-12-26.
 Anton Borja "Si hay un desahucio más hay que dejar Kutxabank" . Bideoa, Etxekoop desazkundea Noiz kontsultatua: 2019-12-26.

Bilbotarrak
Euskal Herriko Unibertsitateko irakasleak
Euskal Herriko Unibertsitateko ikasleak
Udako Euskal Unibertsitatea
Bilbon hildakoak